Σάλτσμπουργκ (κρατίδιο)

Το κρατίδιο του Σάλτσμπουργκ () είναι ένα ομόσπονδο κρατίδιο της Αυστρίας. Έχει έκταση 7.156 τ. χλμ. και βρίσκεται δίπλα στα γερμανικά σύνορα. Με 571.479 κατοίκους (1η Ιανουαρίου 2024), είναι είναι ένα από τα μικρότερα κρατίδια από την πληθυσμιακή άποψη. Πρωτεύουσα είναι η ομώνυμη πόλη του Σάλτσμπουργκ.

 Γεωγραφία 
Το κρατίδιο Σάλτσμπουργκ -με τον ποταμό του, τον Σάλτσαχ- βρίσκεται μεταξύ της Άνω Αυστρίας, της Στυρίας, της Καρινθίας, του Τιρόλου και της Βαυαρίας (Γερμανία).

 Ιστορία 
Το ορυκτό αλάτι έχει διαδραματίσει σημαντικό ρόλο στην ιστορία της περιοχής. Σάλτσμπουργκ σημαίνει «κάστρο αλατιού». Η ανεξαρτησία από τη Βαυαρία εξασφαλίστηκε προς το τέλος του 14ου αιώνα. Η αρχιεπισκοπή του Σάλτσμπουργκ αποτελούσε ανεξάρτητη ηγεμονία μέσα στην Αγία Ρωμαϊκή Αυτοκρατορία του Γερμανικού Έθνους μέχρι το 1803. Μετά από την αυστριακή ήττα στη μάχη του Άουστερλιτς το 1805, το Σάλτσμπουργκ προσαρτήθηκε από την Αυστρία ως αποζημίωση για την απώλεια του Τιρόλου στο βασίλειο της Βαυαρίας και ο Φερδινάνδος μεταφέρθηκε στο μεγάλο δουκάτο του Βύρτσμπουργκ (Würzburg). Μετά τη νέα αυστριακή ήττα το 1809, η επαρχία παραδόθηκε με τη Συνθήκη της Βιέννης (1809) στη Βαυαρία το 1810. Το 1816, μετά την ήττα του Ναπολέοντα Α΄ και την παροχή επαρκούς αποζημίωσης στη Βαυαρία στο συνέδριο της Βιέννης, επιστράφηκε στην Αυστρία με εξαίρεση το βορειοδυτικό Ρουπέρτιγκαου (Rupertigau), το οποίο παρέμεινε βαυαρικό. Το έδαφος του κρατιδίου έγινε τμήμα της Άνω Αυστρίας. Το 1849 το Δουκάτο του Σάλτσμπουργκ καθιερώθηκε ως «Γη του Στέμματος» (Kronland) της Αυστριακής Αυτοκρατορίας και μετά από το 1866 της Αυστροουγγαρίας. Το 1918 μετά από τον Πρώτο Παγκόσμιο Πόλεμο, το Δουκάτο του Σάλτσμπουργκ διαλύθηκε και αντικαταστάθηκε με το κρατίδιο του Σάλτσμπουργκ, αρχικά τμήμα της γερμανικής Αυστρίας και ύστερα της σύγχρονης Δημοκρατίας της Αυστρίας.

 Διοικητική διαίρεση 

 Ανεξάρτητες πόλεις 
 Σάλτσμπουργκ

 Επαρχιακοί νομοί 
Πιντσγκάου
Πονγκάου (Σανκτ Γιόχαν ιμ Πονγκάου)
Λουνγκάου (Τάμσβεγκ)
Τενενγκάου (Χάλαϊν)
Φλαχγκάου/Μπετσίρκ Σάλτσμπουργκ ουντ Ούμγκεμπουνγκ

 Πολιτική 
H Καρολίνε Εστάντλερ είναι κυβερνήτρια από τις 2 Ιουλίου 2025.
 Πρόσφατες εκλογές (2023) 
Οι πιο πρόσφατες εκλογές στο κρατίδιο διεξήχθησαν στις 23 Απριλίου 2023. Ο εν ενεργεία κυβερνήτης του Σάλτσμπουργκ, Βίλφριντ Χάσλαουερ από το Αυστριακό Λαϊκό Κόμμα, κατήλθε εκ νέου στις εκλογές. Μετά τις εκλογές συμφωνήθηκε συνασπισμός μεταξύ του ÖVP και του FPÖ, ο πρώτος αυτού του είδους στο Σάλτσμπουργκ. Η κυβέρνηση εκλέχθηκε από το νεοσυσταθέν Landtag και ορκίστηκε στις 14 Ιουνίου 2023.

 Εκλογές 2018
Στις κρατιδιακές βουλευτικές εκλογές που διεξήχθησαν στις 22 Απριλίου 2018, το κυβερνών Αυστριακό Λαϊκό Κόμμα ήρθε πρώτο κερδίζοντας 15 έδρες στην τοπική βουλή από τις συνολικά 56.
Στις πιο πρόσφατες εκλογές στο κρατίδιο, στις 23 Απριλίου 2023, το ÖVP διατήρησε τη θέση του ως το μεγαλύτερο κόμμα στο νομοθετικό σώμα, μια θέση που κατείχε στο μεγαλύτερο μέρος της ιστορίας του κρατιδίου, αν και έχασε τρεις έδρες και έλαβε το δεύτερο χαμηλότερο ποσοστό ψήφων και εδρών στην ιστορία του κρατιδίου, ξεπερνώντας μόνο το 29% και τις 11 έδρες που έλαβε το 2013. Το FPÖ κέρδισε τρεις επιπλέον έδρες και έλαβε το καλύτερο ποσοστό ψήφων και εδρών στο κρατίδιο από την ίδρυσή του, ενώ το SPÖ έχασε μία έδρα και έλαβε το χειρότερο ποσοστό ψήφων και εδρών στο κρατίδιο από την ίδρυσή του.

Παραπομπές

 Εξωτερικοί σύνδεσμοι 

Κατηγορία:Ομόσπονδα κρατίδια της Αυστρίας
Κατηγορία:Σάλτσμπουργκ